钦定古今图书集成/明伦汇编/氏族典/第427卷 > 《廖用贤尚友录》 > 赵孝〈弟礼〉
## 钦定古今图书集成/明伦汇编/氏族典/第427卷 > 《廖用贤尚友录》 > 赵孝〈弟礼〉

按《后汉书赵孝传》：“孝字长平，沛国蕲人。父普，王莽时
为田禾将军，任孝为郎，举孝廉不应。永平中辟太尉
府。显宗素闻其行，诏拜谏议大夫，迁侍中，又迁长乐
卫尉。复征弟礼为御史中丞。礼亦恭谦行己，类于孝。
帝嘉其兄弟笃行，欲宠异之，诏礼十日一就卫尉府，
大官送供具，令共相对尽欢。数年，礼卒，帝令孝从官”
属送丧归葬。后岁馀，复以卫尉赐告归，卒于家。